# Møre og Romsdal fylkeskommune. Logo.Avtale om kjøp av

**Digitalt opplæringssystem for Fagskolen i Møre og Romsdal.**

Avtale om kjøp

2023-038 Digitalt opplæringssystem for Fagskolen i Møre og Romsdal.

er inngått mellom:

Møre og Romsdal fylkeskommune

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalt Oppdragsgiver)

og

[Skriv her]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalt Leverandøren)

**Varighet:** [Skriv her] xx.xx.2023 – xx.xx.202x (+ evt. Opsjon)

*Avtalen er signert elektronisk i Mercell.*

**Henvendelser**

|  |  |  |  |
| --- | --- | --- | --- |
| **Hos Oppdragsgiver** | | **Hos Leverandøren** | |
| Navn: |  | Navn: |  |
| Stilling: |  | Stilling: |  |
| Telefon: |  | Telefon: |  |
| E-post: |  | E-post: |  |

Innhold

[1 Alminnelige bestemmelser 4](#_Toc132199991)

[1.1 Formål og omfang 4](#_Toc132199992)

[1.2 Bilag til avtalen 4](#_Toc132199993)

[1.3 Tolkning rangordning 4](#_Toc132199994)

[1.4 Partenes representanter 4](#_Toc132199995)

[2 Bruk av underleverandør 5](#_Toc132199996)

[3 Oppdragsgivers plikter 5](#_Toc132199997)

[3.1 Oppdragsgivers ansvar og medvirkning 5](#_Toc132199998)

[4 Plikter som gjelder oppdragsgiver og leverandør 5](#_Toc132199999)

[4.1 Taushetsplikt 5](#_Toc132200000)

[4.2 Overdragelse av rettigheter og plikter 5](#_Toc132200001)

[5 Pris og betalingsbetingelser 6](#_Toc132200002)

[5.1 Pris 6](#_Toc132200003)

[5.2 Faktureringsrutiner 6](#_Toc132200004)

[5.3 Fakturaformat og faktureringsadresse 6](#_Toc132200005)

[5.4 Forsinkelsesrente 6](#_Toc132200006)

[6 Levering 6](#_Toc132200007)

[6.1 Leveringsbetingelser 6](#_Toc132200008)

[6.2 Leveringstidspunkt 7](#_Toc132200009)

[7 Mislighold 7](#_Toc132200010)

[7.1 Varens egenskaper, mangler m.m. 7](#_Toc132200011)

[7.2 Dagbot 7](#_Toc132200012)

[8 Dekningskjøp ved manglende leveranse og ved heving 8](#_Toc132200013)

[9 Leverandørens krav ved kontraktsbrudd fra oppdragsgivers side 8](#_Toc132200014)

[10 Øvrige bestemmelser 8](#_Toc132200015)

[10.1 Konkurs, akkord e.l. 8](#_Toc132200016)

[10.2 Force majeure 8](#_Toc132200017)

[10.3 Avvik og endringer 9](#_Toc132200018)

[11 Lov om kjøp (Kjøpsloven) 9](#_Toc132200019)

[12 Tvister 9](#_Toc132200020)

[12.1 Rettsvalg 9](#_Toc132200021)

[12.2 Forhandlinger og mekling 9](#_Toc132200022)

[12.3 Doms- eller voldgiftsbehandling 9](#_Toc132200023)

## Alminnelige bestemmelser

### Formål og omfang

Denne avtalen er en avtale mellom Oppdragsgiver og Leverandør om leveranse av varer spesifisert av Oppdragsgiver i bilag 3 med Leverandørens tilbud i bilag 5.

### Bilag til avtalen

|  |  |  |
| --- | --- | --- |
| **Alle rubrikker skal være krysset av (Ja eller Nei)** | **Ja** | **Nei** |
| Bilag 1: Endringer i den generelle avtaleteksten | x |  |
| Bilag 2: Møre og Romsdal-modellen | x |  |
| Bilag 3: Oppdragsgivers krav til leveransen | x |  |
| Bilag 4: Protokoll fra kontraktsmøtet |  | x |
| Bilag 5: Leverandørens tilbud | x |  |
| Bilag 6. Administrative bestemmelser |  | x |
| Bilag 7: Pris og prisbestemmelser | x |  |
| Bilag 8: Etiske krav | x |  |
| Bilag 9: Endringer i ytelsen etter avtaleinngåelsen | x |  |

### Tolkning rangordning

Endringer til den generelle avtaleteksten skal samles i bilag 1 med mindre den generelle avtaleteksten henviser slike endringer til et annet bilag.

Ved motstrid skal følgende tolkningsprinsipper legges til grunn:

1. Den generelle avtaleteksten går foran bilagene.

2. Dersom det er motstrid mellom dokumentene, skal de gjelde i den rekkefølgen de er angitt under pkt. 1.2.

### Partenes representanter

Hver av partene skal ved inngåelsen av avtalen oppnevne en representant som er bemyndiget til å opptre på vegne av partene i saker som angår avtalen. Bemyndiget representant for partene er spesifisert på side 2 i avtalen. Prosedyrer og varslingsfrister for eventuell utskiftning av disse, spesifiseres nærmere i bilag 6.

## Bruk av underleverandør

Leverandør har rett til å la deler av sine avtaleforpliktelser utføres av underleverandører. Leverandør er fullt ansvarlig for utførelsen av underleverandørers oppgaver på samme måte som om Leverandør selv sto for utførelsen.

Dersom Leverandøren ønsker å benytte underleverandør, krever dette skriftlig forhåndssamtykke fra Oppdragsgiveren. Samtykke kan ikke nektes uten saklig grunn.

Alle leverandørens forpliktelser etter avtalen gjelder også underleverandør. Leverandøren plikter å informere underleverandør om dette. Leverandøren er i alle tilfeller ansvarlig overfor Oppdragsgiver for ytelser fra underleverandør som om han stod for ytelsene selv.

Det kan ikke inngås avtale direkte mellom Oppdragsgiver og underleverandør.

## Oppdragsgivers plikter

### Oppdragsgivers ansvar og medvirkning

Oppdragsgiver skal bidra til å legge forholdene til rette for at Leverandøren skal få utført sine plikter etter denne avtalen.

## Plikter som gjelder oppdragsgiver og leverandør

### Taushetsplikt

Informasjon som partene blir kjent med i forbindelse med gjennomføring av avtalen, skal behandles konfidensielt og ikke gjøres tilgjengelig for utenforstående uten samtykke fra den annen part.

Taushetsplikten gjelder også etter at avtalen er opphørt. Ansatte eller andre som fratrer sin tjeneste hos en av partene, skal pålegges taushetsplikt også etter fratredelsen om forhold som nevnt ovenfor.

### Overdragelse av rettigheter og plikter

Ingen av partene kan overføre noen del av sine rettigheter og plikter i denne avtalen til tredje part uten den andre parts skriftlige godkjenning.

## Pris og betalingsbetingelser

### Pris

Alle priser og nærmere betalingsbetingelser fremgår av bilag 7.

Alle priser er angitt i NOK eksklusive mva., og er inklusive levering og alle andre kostnader med mindre noe annet eksplisitt er avtalt mellom partene.

### Faktureringsrutiner

Fakturering skal skje med betaling per 30 kalenderdager. Betalingsfristen begynner ikke å løpe før levering er skjedd og godkjent faktura er mottatt. Som godkjent faktura regnes faktura som er merket riktig i henhold til punkt 5.3, og gjør det mulig for Oppdragsgiver å kontrollere at det som er fakturert er levert og ellers i samsvar med det som er avtalt og de krav oppdragsgiver har stilt.

### Fakturaformat og faktureringsadresse

Leverandøren skal sende faktura elektronisk. Elektronisk faktura skal være av formatet Elektronisk handelsformat (EHF). EHF formatet er et offentlig standardformat (XML) som dekker regnskapslovens krav.

Virksomhetens elektroniske fakturaadresse er organisasjonsnummeret og ansvarsnummer til mottakende virksomhet.

### Forsinkelsesrente

Hvis Oppdragsgiver ikke betaler til avtalt tid, har Leverandøren krav på rente av det beløp som er forfalt til betaling, i henhold til lov 17. desember 1976 nr. 100 om

renter ved forsinket betaling m.m. (forsinkelsesrenteloven).

## Levering

### Leveringsbetingelser

Dersom ikke annet er avtalt skal leveransen være fritt levert (DDP, Incoterms 2020) til Oppdragsgivers angitte leveringssted.

Særskilte leveringsvilkår fremgår av Kravspesifikasjonen, bilag 2 til konkurransegrunnlaget.

### Leveringstidspunkt

Levering skal skje til det tidspunkt som er avtalt mellom partene. Dersom leveringstidspunkt ikke er avtalt skal leveransen skje innen rimelig tid.

## Mislighold

### Varens egenskaper, mangler m.m.

Ytelsen har mangel dersom den ikke er i samsvar med de egenskapene som er avtalt.

Oppdragsgivers krav ved forsinkelse eller mangler reguleres av Lov om kjøp av 13. mai 1988 nr. 27 (kjøpsloven) kapittel V med tillegg av denne kontraktens bestemmelser i dette punktet (punkt 7).

### Dagbot

Dersom det etter punkt 6.2 er konstatert forsinket levering, eller varen har en mangel, jfr. punkt 7.1, som medfører at varen ikke kan benyttes etter sitt formål og dette ikke blir rettet innen leveringsfristens utløp, påløper det Leverandøren en dagbot. Dagboten begynner å løpe automatisk.

Dette gjelder likevel ikke så langt Leverandøren godtgjør at forsinkelsen, eller mangelen, skyldes hindring utenfor hans kontroll som han ikke med rimelighet kunne ventes å ha tatt i betraktning ved kontraktsinngåelsen eller ha unngått eller overvunnet virkningene av.

Dagboten utgjør 0,15% regnet av den avtalte pris eksklusive mva. som knytter seg til den del av leveransen som på grunn av forsinkelsen/mangelen ikke kan tas i bruk som forutsatt, minimum kr 1.000,- pr. virkedag inntil rett levering finner sted. Dagbotperioden er begrenset til 100 (hundre) virkedager.

Leverandørens samlede dagbotansvar er begrenset til 15% av den totale kontraktsummen. Ansvarsbegrensningen gjelder ikke dersom forsinkelsen har sin årsak i forsett eller grov uaktsomhet hos leverandøren eller noen Leverandøren svarer for.

Andre dagbotsatser, annet beregningsgrunnlag og annen løpetid for dagboten kan avtales mellom partene.

Betaling av dagbøter skal ikke være til hinder for at Oppdragsgiver i tillegg krever erstatning for å få dekket tap som viser seg å bli større enn det som dekkes av dagbøtene. Betalte dagbøter skal gå til fradrag ved en eventuell erstatning i den utstrekning den gjelder samme forhold.

Ved heving har Oppdragsgiveren rett til å foreta dekningskjøp på rimelig måte og innen rimelig tid etter hevingen. Oppdragsgiveren har da ved krav om erstatning krav på differansen mellom avtalt pris og prisen på dekningstransaksjonen, i tillegg til annen erstatning etter denne avtalen.

## Dekningskjøp ved manglende leveranse og ved heving

Ved heving har oppdragsgiveren rett til å foreta dekningskjøp på rimelig måte og innen rimelig tid etter hevingen. Oppdragsgiveren har da ved krav om erstatning krav på differansen mellom avtalt pris og prisen på dekningstransaksjonen, i tillegg til annen erstatning etter denne avtalen.

## Leverandørens krav ved kontraktsbrudd fra oppdragsgivers side

Leverandørens krav ved kontraktsbrudd fra Oppdragsgivers side reguleres i sin helhet av Lov om kjøp av 13. mai 1988 nr. 27 (kjøpsloven) kapittel VII.

## Øvrige bestemmelser

### Konkurs, akkord e.l.

Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Oppdragsgiver rett til å heve avtalen med øyeblikkelig virkning, så fremt ikke annet følger av ufravikelig lov.

### Force majeure

Skulle det inntreffe en ekstraordinær situasjon som ligger utenfor partenes kontroll som gjør det umulig å oppfylle plikter etter denne avtalen og som etter norsk rett må regnes som force majeure, skal motparten varsles om dette så raskt som mulig. Den rammede parts forpliktelser suspenderes så lenge den ekstraordinære situasjonen varer. Den annen parts motytelse suspenderes i samme tidsrom.

Motparten kan i force majeure-situasjoner bare heve avtalen med den rammede parts samtykke, eller hvis situasjonen varer eller antas å ville vare lenger enn 90 (nitti) kalenderdager regnet fra det tidspunkt situasjonen inntrer, og da bare med 15 (femten) kalenderdagers varsel.

I forbindelse med force majeure-situasjoner har partene gjensidig informasjonsplikt overfor hverandre om alle forhold som må antas å være av betydning for den annen part. Slik informasjon skal gis så raskt som mulig.

### Avvik og endringer

Alle avvik fra eller endringer i denne avtalen må, for å være gyldige, foreligge skriftlig og være undertegnet av begge parter.

## Lov om kjøp (Kjøpsloven)

Forhold som ikke reguleres av denne avtalen skal reguleres i samsvar med bestemmelsene i lov om kjøp av 13. mai 1988 nr. 27 (kjøpsloven).

## Tvister

### Rettsvalg

Partenes rettigheter og plikter etter denne avtalen bestemmes i sin helhet av norsk rett.

### Forhandlinger og mekling

Dersom det oppstår uenighet mellom partene om tolkning eller rettsvirkninger av avtalen, skal partene først forsøke å bli enige gjennom forhandlinger og/eller mekling.

### Doms- eller voldgiftsbehandling

Dersom en tvist ikke blir løst ved forhandlinger eller mekling, kan hver av partene forlange tvisten avgjort med endelig virkning ved norske domstoler.

Oppdragsgivers hjemting er verneting.

Partene kan alternativt avtale at tvisten blir avgjort med endelig virkning ved voldgift.

\*\*\*\*\*